CELEX: 62009TB0219
Language: mt
Date: 2010-12-15 00:00:00
Title: Kawżi T-219/09 u T-326/09: Digriet tal-Qorti Ġenerali tal- 15 ta’ Diċembru 2010 — Albertini et u Donnelly vs Il-Parlament ( “Rikors għal annullament — Skema ta’ pensjoni supplementari tad-deputati fil-Parlament Ewropew — Emenda fl-iskema ta’ pensjoni supplementari — Att ta’ portata ġenerali — Nuqqas ta’ interess individwali — Inammissibbiltà” )

19.2.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 55/22
            
         Digriet tal-Qorti Ġenerali tal-15 ta’ Diċembru 2010 — Albertini et u Donnelly vs Il-Parlament
   (Kawżi T-219/09 u T-326/09) (1)
   
   (Rikors għal annullament - Skema ta’ pensjoni supplementari tad-deputati fil-Parlament Ewropew - Emenda fl-iskema ta’ pensjoni supplementari - Att ta’ portata ġenerali - Nuqqas ta’ interess individwali - Inammissibbiltà)
   2011/C 55/39
   Lingwa tal-kawża: il-Franċiż
   
      Partijiet
   
   
      Rikorrenti: Gabriele Albertini (Milan, L-Italja) kif ukoll it-62 membru jew ex membru tal-Parlament Ewropew li l-ismijiet tagħhom jinsabu annessi mad-digriet (Kawża T-219/09); u Brendan Donnelly (Londra, Ir-Renju Unit) (Kawża T-326/09) (rappreżentanti: S. Orlandi, A. Coolen, J.-N. Louis u E. Marchal, avukati)
   
      Konvenut: Il-Parlament Ewropew (rappreżentanti: inizjalment H. Krück, A. Pospíšilová Padowska u G. Corstens, sussegwentement N. Lorenz, A. Pospíšilová Padowska u G. Corstens, aġenti)
   
      Suġġett
   
   Annullament tad-deċiżjonijiet tal-Parlament Ewropew, tad-9 ta’ Marzu u tal-1 ta’ April 2009, li jemendaw l-iskema ta’ pensjoni supplementari (volontarja) li tinsab fl-Anness VIII tal-leġiżlazzjoni li tikkonċerna l-ispejjeż u l-allowances tad-deputati fil-Parlament Ewropew.
   
      Dispożittiv
   
   
               (1)
            
            
               Il-Kawżi T-219/09 u T-326/09 għandhom jiġu magħquda għall-finijiet tad-digriet.
            
         
               (2)
            
            
               Ir-rikorsi għandhom jiġu miċħuda bħala inammissibbli.
            
         
               (3)
            
            
               Gabriele Albertini u t-62 rikorrent ieħor li jinsabu fl-anness, kif ukoll Brendan Donnelly, għandhom ibatu l-ispejjeż tagħhom kif ukoll dawk tal-Parlament Ewropew.
            
         
      (1)  ĠU C 205, 29.08.2009.